smcproject/ml-wiki-sentences huggingface dataset:
ഫൈസാബാദിൻറെ ശരിയായ വികസനവും പൂർണ്ണമായ അർത്ഥത്തിൽ ഒരു തലസ്ഥാന നഗരവുമാകുന്നത് സാദത്ത് അലി ഖാൻറെ രണ്ടാമത്തെ പിൻഗാമിയായിരുന്ന നവാബ് ഷൂജ-ഉദ് ദൌള യുടെ കാലത്തായിരുന്നു.
ഈ കാലത്ത് ഫൈസാബാദിൽ പൂന്തോട്ടങ്ങൾ, കൊട്ടാരങ്ങൾ, മാർക്കറ്റുകൾ, റോഡുകൾ, മറ്റ് അടിസ്ഥാനസൗകര്യങ്ങൾ എന്നിവ നിർമ്മിക്കപ്പെട്ടു.
ഷുജ-ഉദ്-ദൗളയുടെ ഭരണത്തിൻ കീഴിലായിരുന്നു ഫൈസാബാദ് അതിന്റെ വികസനത്തിൻറ പരമകാഷ്‌ഠയിൽ എത്തിച്ചേർന്നു.
ഉത്തരേന്ത്യയിലെ വ്യാപാരത്തിന്റെയും വാണിജ്യത്തിന്റെയും ഒരു പ്രധാന കേന്ദ്രമായി അറിയപ്പെട്ട ഈ നഗരം യൂറോപ്പ് , ഏഷ്യ എന്നിവിടങ്ങളിൽനിന്നുള്ള സഞ്ചാരികൾ, എഴുത്തുകാർ, വ്യാപാരികൾ, കലാകാരന്മാർ തുടങ്ങിയവരെ ആകർഷിച്ചിരുന്നു.
1764 ൽ ബക്സർ യുദ്ധത്തിൽ പരാജയം രുചിച്ചതിനുശേഷം  ഷുജ ഉദ് ദൗളയും സരയൂ നദീ തീരത്ത് ഒരു കോട്ട നിർമ്മിച്ചിരുന്നു.
എന്നിരുന്നാലും കോട്ട നിലനിന്നിരുന്നിടത്ത് ഒരു മൊട്ടക്കുന്നിലെ ശിലാഫലകമല്ലാതെ മറ്റു യാതൊന്നും ഇവിടെ അവശേഷിച്ചിട്ടില്ല.
1857 ലെ ഒന്നാം സ്വാതന്ത്ര്യസമരത്തിൻറെ പലയിടങ്ങളിലായി നടന്ന യുദ്ധങ്ങളിൽ ഫൈസാബാദും ഒരു കേന്ദ്രമായിരുന്നു.
ഫൈസാബാദിലെ ഒരു വിശദമായ ചരിത്രം ഷൂജ-ഉദ്-ദൌളയുടെ രാജസദസിലെ അംഗമായിരുന്ന മുൻഷി മുഹമ്മദ് ഫൈയിസ് ബക്ഷ് രചിച്ച ' തരീക്-ഇ-ഫറാഹ്ബാക്ഷിൽ ' വായിക്കാവുന്നതാണ്.
ഈ പുസ്തകം " മെമ്മറീസ് ഓഫ് ഫൈസാബാദ് " എന്ന പേരിൽ ഹാമിദ് അഫാഖ് ഖുറേഷി ഇംഗ്ലീഷിലേക്ക് വിവർത്തനം ചെയ്തിട്ടുണ്ട്.
അതുപോലെ മൗലവി അബ്ദുൽ ഹലീം ഷറാർ രചിച്ച ' ഗുസിഷ്ത ലഖ്നൗ ' എന്ന കൃതിയിലും  ഫൈസാബാദിനെക്കുറിച്ചുള്ള പല പ്രധാന പരാമർശങ്ങളും കണ്ടെത്തിയിട്ടുണ്ട്.
അവാധിലെ മൂന്നാമത്തെ നവാബായിരുന്ന നവാബ് അസഫ് ഉദ് ദൌള അവാദ് നാട്ടുരാജ്യത്തിൻറെ തലസ്ഥാനം 1775 ൽ ലക്നൗവിലേക്ക് മാറ്റി സ്ഥാപിച്ചു.
അവധിലെ ആദ്യ നവാബായിരുന്ന സാദത്ത് അലി ഖാൻ പുരാതന നഗരമായ അയോദ്ധ്യ യുടെ പ്രാന്തപ്രദേശത്താണ് ഫൈസാബാദ് നഗരത്തിന് അടിത്തറയിട്ടത്.
അവധിലെ രണ്ടാമത്തെ നവാബായിരുന്ന സഫ്ദർ ജാങ്ങിന്റെ (1739-54) ഭരണകാലത്ത് ഒരു നഗരമായി ഫൈസാബാദ് വികസിക്കുകയും തൻറെ സൈനിക ആസ്ഥാനമാക്കി മാറ്റുകയും ചെയ്തു.
എന്നാൽ അദ്ദേഹത്തിൻറെ പിൻഗാമിയായിരുന്ന ഷൂജ ഉദ്-ദൌള ഈ നഗരത്തെ പൂർണ്ണമായ അർത്ഥത്തിൽ ഒരു തലസ്ഥാന നഗരമാക്കി മാറ്റി.
അവധിലെ മൂന്നാമത്തെ നവാബായിരുന്ന ഷൂജാ ഉദ്-ദൗള 1764 ന് ശേഷം ഫൈസാബാദിൽ താമസമുറപ്പിക്കുകയും ഇപ്പോൾ നാശാവശിഷ്ടങ്ങൾ മാത്രം അവശേഷിക്കുന്ന ഛോട്ട കൽക്കട്ട എന്ന പേരിൽ ഒരു കോട്ട നിർമ്മിക്കുകയും ചെയ്തു.
1765 ൽ അദ്ദേഹം ചൗക്, ടിർപോളിയ എന്നിവ സ്ഥാപിക്കുകയും തുടർന്ന് നഗരത്തിനു തെക്കുഭാഗത്തായി അൻഗുരിബാഗ്, മോട്ടിബാഗ് എന്നിവയും പടിഞ്ഞാറായി ആസഫ്ബാഗും ബുലന്ദ്ബാഗും സ്ഥാപിക്കുകയും ചെയ്തു.
ഷൂജ-ഉദ്-ദൌളയുടെ ഭരണകാലത്ത് ഫൈസാബാദ് പിന്നീടൊരിക്കലും കണ്ടിട്ടില്ലാത്ത തരത്തിലുള്ള അഭിവൃദ്ധി പ്രാപിച്ചിരുന്നു.
നവാബുമാർ ഫൈസാബാദിൽ നിരവധി മനോഹരങ്ങളായ കെട്ടിടങ്ങൾ നിർമ്മിച്ചിരുന്നു.
അവയിൽ പ്രധാനപ്പെട്ടവ ഗുലാബ് ബാരി, മോട്ടി മഹൽ, ബാഹു ബീഗത്തിന്റെ ശവകുടീരം എന്നിവയാണ്.
ഫൈസൽ ഇബ്ൻ അബ്ദുൽ അസീസ്‌ അൽ സൗദ് ഇംഗ്ലീഷ് വിലാസം https://ml.wikipedia.org/wiki/Faisal_of_Saudi_Arabia
1964 മുതൽ 1975 വരെ ആധുനിക സൗദി അറേബ്യയിൽ ഭരണം നടത്തിയത് ഫൈസൽ ഇബ്ൻ അബ്ദുൽ അസീസ്‌ അൽ സൗദ് ( അറബി : فيصل بن عبدالعزيز آل سعود ‬ Fayṣal ibn ‘Abd al-‘Azīz Āl Su‘ūd ) എന്ന എന്ന ഫൈസൽ രാജാവായിരുന്നു.
1964 മുതൽ 1975 വരെ പതിനൊന്നുവർഷങ്ങൾ ഫൈസൽ ഇബ്ൻ അബ്ദുൽ അസീസ്‌ അൽ സൗദ് എന്ന ഫൈസൽ രാജാവാണ് സൗദി അറേബ്യയുടെ ഭരണം നിർവഹിച്ചത്.
രാജ്യത്ത് സാമ്പത്തികരംഗത്തും വിദേശനയങ്ങളിലും കാതലായ മാറ്റങ്ങൾ വരുത്തിയ ഇദ്ദേഹമാണ് ഓർഗനൈസേഷൻ ഓഫ് ഇസ്‌ലാമിക് കോൺഫറൻസ് (ഒ.ഐ.സി.) രൂപവത്കരണത്തിന് മുൻകൈയെടുത്തത്.
ഫൈസൽ അവാർഡ്
ഫൈസൽ രാജാവിന്റെ സ്മരണക്കായി ഏർപ്പെടുത്തിയ അവാർഡാണ് ഫൈസൽ അവാർഡ്.
1979 മുതൽ ഇസ്‌ലാമികസേവനം, ഇസ്‌ലാമികപഠനം, അറബിസാഹിത്യം, വൈദ്യം, ശാസ്ത്രം എന്നീ വിഭാഗങ്ങളിൽ ഫൈസൽ അവാർഡ് നൽകിവരുന്നു .
ഫൈസർ ടോക്കിയോയിലെ ഫൈസർ ജപ്പാന്റെ
ഒരു അമേരിക്കൻ ബഹുരാഷ്ട്ര ഫാർമസ്യൂട്ടിക്കൽ കമ്പനിയാണ് ഫൈസർ ( Pfizer) ന്യൂയോർക്ക് നഗരത്തിലെ മാൻഹട്ടനിൽ, 42 ആം സ്ട്രീറ്റ് ൽ ആണ് ഇതിന്റെ ആസ്ഥാനം.
അതിന്റെ സഹസ്ഥാപകനായ ചാൾസ് ഫൈസറിന്റെ പേരാണ് കമ്പനിക്ക് നൽകിയിരിക്കുന്നത്.
രോഗപ്രതിരോധശാസ്ത്രം, ഓങ്കോളജി , കാർഡിയോളജി , എൻ‌ഡോക്രൈനോളജി , ന്യൂറോളജി എന്നിവയ്ക്കുള്ള മരുന്നുകളും വാക്സിനുകളും ഫൈസർ വികസിപ്പിക്കുകയും ഉത്പാദിപ്പിക്കുകയും ചെയ്യുന്നു.
ഓരോന്നിനും US$1 ബില്യൺ വാർഷിക വരുമാനം ഉള്ള നിരവധി ബ്ലോക്ക്ബസ്റ്റർ മരുന്നുകളോ ഉൽപ്പന്നങ്ങളോ ഫൈസറിന് ഉണ്ട്.
2020 ൽ കമ്പനിയുടെ വരുമാനത്തിന്റെ 52% അമേരിക്കയിൽ നിന്നും 6% ചൈനയിൽ നിന്നും ജപ്പാനിൽ നിന്നും 36% മറ്റ് രാജ്യങ്ങളിൽ നിന്നുമാണ് ലഭിച്ചത്.
ഫോർച്യൂൺ 500 പട്ടികയിൽ കമ്പനി 64 ആം സ്ഥാനത്തും ഫോബ്‌സ് ഗ്ലോബൽ 2000 ൽ 49 ആം സ്ഥാനത്തുമാണ്.
2004 മുതൽ 2020 ഓഗസ്റ്റ് വരെ ഡൗ ജോൺസ് വ്യാവസായിക ശരാശരി സ്റ്റോക്ക് മാർക്കറ്റ് സൂചികയിലെ ഒരു ഘടകമായിരുന്നു ഫൈസർ.
ഇതും കാണുക ന്യൂയോർക്ക് മെട്രോപൊളിറ്റൻ പ്രദേശത്തെ ബയോടെക്, ഫാർമസ്യൂട്ടിക്കൽ കമ്പനികൾ ലാഭകരമല്ലാത്ത യുണൈറ്റഡ് സ്റ്റേറ്റ്സ് കമ്പനികൾ ഫയർ ഇൻ ദി ബ്ലഡ് (2013 ഫിലിം) ഫാർമസ്യൂട്ടിക്കൽ കമ്പനികളുടെ പട്ടിക അവലംബം പുറത്തേക്കുള്ള കണ്ണികൾ ബിസിനസ് സംബന്ധമായ വിവരങ്ങൾ Pfizer Inc. ഗൂഗിൾ ഫിനാൻസിൽ Pfizer Inc. ഗൂഗിൾ ഫിനാൻസിൽ Pfizer Inc. യാഹൂ ഫിനാൻസിൽ Pfizer Inc. യാഹൂ ഫിനാൻസിൽ Pfizer Inc. at Reuters Pfizer Inc. SEC filings at SECDatabase.com Pfizer Inc. SEC filings at the Securities and Exchange Commission
ഫൈൻ വിൻഡ്, ക്ലീയർ മോണിങ് ഇംഗ്ലീഷ് വിലാസം https://ml.wikipedia.org/wiki/Fine_Wind,_Clear_Morning
ജാപ്പനീസ് ആർട്ടിസ്റ്റ് ഹൊകുസായി (1760–1849) ചിത്രീകരിച്ച വുഡ് ബ്ലോക്ക് പ്രിന്റാണ് സൗത്ത് വിൻഡ്, ക്ലിയർ സ്കൈ, അല്ലെങ്കിൽ റെഡ് ഫുജി എന്നും അറിയപ്പെടുന്ന ഫൈൻ വിൻഡ്, ക്ലീയർ മോണിങ്.
(Japanese: 凱風快晴 Gaifū kaisei) ക്രിസ്തുവർഷം 1830-1832 നും ഇടയിൽ ചിത്രീകരിച്ച ഈ ചിത്രം തേർട്ടി-സിക്സ് വ്യൂസ് ഓഫ് മൗണ്ട് ഫുജി സീരീസിന്റെ ഭാഗമാണ്.
ഈ ചിത്രം "ലളിതവും എല്ലാ ജാപ്പനീസ് പ്രിന്റുകളിൽ ഏറ്റവും മികച്ചതും" എന്ന് വിശേഷിപ്പിച്ചിരിക്കുന്നു.
ശീർഷകം വ്യക്തമാക്കുന്നതുപോലെ, ശരത്കാലത്തിന്റെ തുടക്കത്തിൽ, തെക്ക് നിന്നുള്ള കാറ്റ്, വ്യക്തമായ ആകാശം, കൂടാതെ ഉദയ സൂര്യൻ ചുവപ്പാക്കിയ ഫുജി പർവ്വതത്തെ ചിത്രീകരിച്ചിരിക്കുന്നു.
രചനാത്മക സംഗ്രഹം, കാലാവസ്ഥാ സവിശേഷത എന്നിവയാണ് ഹോകുസായ് ഈ നിമിഷം പകർത്തിയിരിക്കുന്നത്.
പ്രത്യേകിച്ചും ബാക്കി സീരീസുമായി താരതമ്യപ്പെടുത്തുമ്പോൾ ആകാശത്തിന്റെ നീലനിറത്തിലുള്ള മൂന്ന് ഷേഡുകൾ പർവ്വതത്തിന്റെ മൂന്ന് നിറങ്ങളെ പ്രതിഫലിപ്പിക്കുന്നു.
പർവ്വതത്തിന്റെ കൊടുമുടിയിൽ അതിന്റെ അടിസ്ഥാന സ്ഥലത്ത് തങ്ങിനിൽക്കുന്ന മഞ്ഞുവീഴ്ചയും കാടിന്റെ അടിത്തട്ടിൽ തങ്ങിനിൽക്കുന്ന ഇരുണ്ട നിഴലുകളും കൃത്യസമയം കാണിക്കുന്നു.
ചിത്രത്തിന്റെ വലതുഭാഗത്തുള്ള മൗണ്ട് ഫ്യൂജിയുടെ ദൃഢമായ സമമിതി രൂപം ശ്രദ്ധേയമായ ഒരു രചനയ്ക്കായി ഇടതുവശത്ത് അതിമനോഹരമായ മേഘങ്ങളാൽ സമീകരിക്കുന്നു.
ഇംപ്രഷൻസ് Early impression (c 1830).
Variant impression (c 1830).
സാധാരണയായി കാണുന്ന പതിപ്പുകളുമായി താരതമ്യപ്പെടുത്തുമ്പോൾ ആദ്യകാല ഇംപ്രഷനുകൾ മങ്ങിയതാണെന്നു തോന്നുന്നു.
പക്ഷേ ഹോകുസായിയുടെ യഥാർത്ഥ സങ്കൽപ്പത്തോട് അടുക്കുന്നു.
യഥാർത്ഥ പ്രിന്റുകളിൽ മനഃപൂർവ്വം അസമമായ നീലാകാശമുണ്ട്.
അത് ആകാശത്തിന്റെ തെളിച്ചം വർദ്ധിപ്പിക്കുകയും മേഘങ്ങൾക്ക് ചലനം നൽകുകയും ചെയ്യുന്നു.
പ്രഷ്യൻ നീലയുടെ ഒരു പ്രകാശവലയം ഉപയോഗിച്ച് കൊടുമുടിയെ മുന്നിൽ കൊണ്ടുവരുന്നു.
തുടർന്നുള്ള പ്രിന്റുകൾ‌ക്ക് ശക്തമായ നീലവർണ്ണം കാണപ്പെടുന്നു.
കൂടാതെ പ്രിന്റർ‌ ഒരു പുതിയ ബ്ലോക്ക് ചേർ‌ത്തുകൊണ്ട് ചക്രവാളത്തിലെ വെളുത്ത മേഘങ്ങളെ ഇളം നീല നിറത്തിൽ‌ അച്ചടിക്കുന്നു.
പിന്നീടുള്ള പ്രിന്റുകളിൽ ശക്തമായ ബെനിഗര (ബംഗാൾ റെഡ്) പിഗ്മെന്റ് ഉപയോഗിക്കുന്നു.
ഇത് ചിത്രത്തിന് റെഡ് ഫുജി എന്ന പൊതുവായ പേര് നൽകിയിരിക്കുന്നു.
ഗ്രീൻ ബ്ലോക്ക് നിറം വീണ്ടും മുറിച്ചുകൊണ്ട് വനത്തിനും പർവ്വത ചരിവിനും ഇടയിലുള്ള കൂടിചേരുന്ന ഭാഗം താഴ്ത്തി ചിത്രീകരിച്ചിരിക്കുന്നു.
തികച്ചും വ്യത്യസ്തമായ വർണ്ണ-സ്കീം ഉപയോഗിച്ചാണ് അച്ചടിയുടെ മറ്റൊരു പതിപ്പ് ചിത്രീകരിച്ചിരിക്കുന്നത്.
ഈ പതിപ്പിൽ, മേഘങ്ങൾ മുകളിലെ ഭാഗത്ത് മാത്രമേ ദൃശ്യമാകൂ.
ആകാശം കൂടുതലും പരന്ന ഇളം നീല നിറത്തിലാണ് കാണപ്പെടുന്നത്.
മുകളിൽ നേർത്ത ചാരനിറത്തിലുള്ള ഭാഗവും, ചക്രവാളത്തിനൊപ്പം പ്രഷ്യൻ നീല ക്രമമായി ഭാഗിച്ചുകൊണ്ട് പർവ്വതത്തിന്റെ ചരിവ് വരെ നീളുന്നു.
ഫൈൻ വിൻഡ്, ക്ലിയർ മോർണിംഗിനോടൊപ്പം ഹോകുസായിയുടെ പ്രശംസ നേടിയ തേർട്ടി-സിക്സ് വ്യൂസ് ഓഫ് മൗണ്ട് ഫുജി സീരീസിലെ ദി ഗ്രേറ്റ് വേവ് ഓഫ് കനഗാവ , ജാപ്പനീസ് കലയുടെ ഏറ്റവും വ്യാപകമായി അംഗീകരിക്കപ്പെട്ട ചിത്രങ്ങളാണ്.
രണ്ട് ചിത്രങ്ങളും ജപ്പാനീസ് കലയായ ഉക്കിയോ-ഇയുടെ "പിക്ചേഴ്സ് ഓഫ് ദ ഫ്ലോട്ടിംഗ് വേൾഡ്" ലെ മികച്ച ഉദാഹരണങ്ങളാണ്.
സമകാലീന നഗരജീവിതം മുതൽ ക്ലാസിക്കൽ സാഹിത്യം വരെ യുകിയോ-ഇയിൽ ചിത്രീകരിക്കാൻ കഴിയുമെങ്കിലും ഹോകുസായിയുടെ നോട്ട്ബുക്കുകൾ കാണിക്കുന്നത് അദ്ദേഹത്തിന്റെ താൽപ്പര്യങ്ങൾ വിശാലമായ ശ്രേണിയിൽ തുല്യമായി വ്യാപിച്ചുകിടക്കുന്നുണ്ടെങ്കിലും, ഇതുപോലുള്ള പ്രകൃതിദൃശ്യങ്ങൾ മാത്രമാണ് അദ്ദേഹത്തിന് പ്രശസ്തി നേടിക്കൊടുത്തത്.
അത്തരം പ്രിന്റുകളിലെ പൂരിത നിറങ്ങളും സ്റ്റൈലൈസ്ഡ് രൂപങ്ങളും പതിറ്റാണ്ടുകൾക്ക് ശേഷം ഇംപ്രഷനിസ്റ്റ്, പോസ്റ്റ്-ഇംപ്രഷനിസ്റ്റ് പ്രസ്ഥാനങ്ങൾക്ക് പ്രചോദനമായി.
പ്രിന്റുകൾ ബ്രിട്ടീഷ് മ്യൂസിയം, മെട്രോപൊളിറ്റൻ മ്യൂസിയം ഓഫ് ആർട്ട് , , ഇൻഡ്യാനപൊളിസ് മ്യൂസിയം ഓഫ് ആർട്ട് എന്നിവയുൾപ്പെടെ ലോകമെമ്പാടുമുള്ള മ്യൂസിയങ്ങളിൽ കാണാം.
2019 മാർച്ചിൽ, ന്യൂയോർക്കിൽ നടന്ന ഒരു ലേലത്തിൽ ഫൈൻ വിൻഡ്, ക്ലിയർ മോർണിംഗ് 507,000 ഡോളറിന് വില്ക്കുകയുണ്ടായി.
അവലംബം പുറത്തേക്കുള്ള കണ്ണികൾ Artistic analysis .
ഫൈൻഡിങ് നീമോ
2003 -ൽ പുറത്തിറങ്ങിയ ഒരു അമേരിക്കൻ ആനിമേഷൻ ചിത്രമാണ് ഫൈൻഡിങ് നീമോ.
പിക്സാർ അനിമേഷൻ സ്റ്റുഡിയോസ് നിർമിച്ച ചിത്രം വാൾട്ട് ഡിസ്നി പിക്ചർസ് വിതരണം ചെയ്തു.
ആൻഡ്രൂ സ്റ്റാൻറ്റൺ തിരക്കഥയും സംവിധാനവും ചെയ്ത ചിത്രത്തിൽ ആൽബർട്ട് ബ്രൂക്ക്സ്, എല്ലെൻ ഡിജിനേറെസ് , അലക്സാണ്ടർ ഗൗഡ്, വില്ലെം ഡെഫോ തുടങ്ങിയവർ ശബ്ദം നൽകി.
മാർലിൻ എന്ന് പേരുള്ള ഒരു മത്സ്യം ഡോറി എന്ന മറ്റൊരു മത്സ്യത്തൊടൊപ്പം തട്ടികൊണ്ടുപോയ തന്റെ മകനായ നീമോയെ തേടിയിറങ്ങുന്നതാണ് കഥാതന്തു.
മെയ് 30, 2003 -ന് പ്രദർശനത്തിനെത്തിയ ഫൈൻഡിങ് നീമോ, ലോകമെങ്ങും മികച്ച നിരൂപകപ്രശംസ നേടി.
നാല് അക്കാദമി അവാർഡ് നാമനിർദ്ദേശങ്ങൾ ലഭിച്ച ചിത്രം മികച്ച അനിമേഷൻ ചിത്രത്തിനുള്ള അക്കാദമി അവാർഡ് കരസ്ഥമാക്കി.
ലോകമെമ്പാടും 867 ദശലക്ഷം ഡോളർ വരുമാനം നേടിയ ചിത്രം എക്കാലത്തെയും മികച്ച വരുമാനം നേടുന്ന അനിമേഷൻ ചിത്രമായി.
2006 ഓടേ ചിത്രത്തിന്റെ 40 ദശലക്ഷം കോപ്പികൾ വിറ്റഴിച്ചു അതുവഴി, ഏറ്റവും വില്പന നേടുന്ന ഡിവിഡി പതിപ്പ് എന്ന ബഹുമതിയും ലഭിച്ചു.
2012 -ൽ ചിത്രത്തിന്റെ 3ഡി പതിപ്പ് പുറത്തിറക്കി.
2008 -ൽ അമേരിക്കൻ ഫിലിം ഇൻസ്റ്റിറ്റ്യൂട്ട് എക്കാലത്തെയും മികച്ച 10 അനിമേഷൻ ചിത്രങ്ങളുടെ പട്ടികയിൽ ഈ ചിത്രത്തെ ഉൾപ്പെടുത്തി.
ജൂൺ 17, 2016 -ൽ ചിത്രത്തിന്റെ രണ്ടാം ഭാഗമായ ഫൈൻഡിങ് ഡോറി പുറത്തിറങ്ങി.
ഫൊണോടോഗ്രാഫ് ഇംഗ്ലീഷ് വിലാസം https://ml.wikipedia.org/wiki/Phonautograph An early phonautograph (1859).
The barrel is made of plaster of paris .
Detail of a phonautogram made in 1859
സ്വനഗ്രാഹികളുടെ അറിയപ്പെടുന്ന ചരിത്രത്തിലെ ഏറ്റവും പഴയ ഒരു ഉപകരണമാണ് ഫൊണാടോഗ്രാഫ് ( ഇംഗ്ലീഷ് : Phonautograph ).
പുകപുരട്ടിയ കടലാസുകളും ലോഹത്തകിടുകളും ഉപയോഗിച്ച് 1857-ൽ എഡ്വേർഡ് ലിയോൺ എന്ന ശാസ്ത്രജ്ഞനാണ് ഈ ഉപകരണം കണ്ടുപിടിക്കുകയും ശബ്ദം റെക്കോർഡു ചെയ്യുകയും ചെയ്തു.
എന്നാൽ ഇത് തിരിച്ച് ശബ്ദമാക്കി കേൾപ്പിക്കാൻ കഴിവില്ലായിരുന്നു.
2008-ലാണ് ആധുനിക കമ്പ്യൂട്ടർ സാങ്കേതിക വിദ്യകൾ ഉപയോഗിച്ച് ഈ രേഖപ്പെടുത്തലുകളെ തിരിച്ച് ശബ്ദമാക്കി കേൾക്കാൻ സാധിച്ചത്.
ഫൈസാലിയ ഇംഗ്ലീഷ് വിലാസം https://ml.wikipedia.org/wiki/Physalia
ഫൈസാലിഡേ കുടുംബത്തിൽപ്പെട്ട ജെല്ലിപോലെയുള്ള കശേരുക്കളില്ലാത്ത ഒരു ജീവിയാണ് ഫൈസാലിയ (ഇംഗ്ലീഷ്: Physalia).
പറങ്കിപടയാളി (Portuguese man of war) എന്ന പേരിലും ഇതറിയപ്പെടുന്നു.
സമുദ്രത്തിലെ പോരാളി ആയിട്ടാണ് ഇത് അറിയപ്പെടുന്നത്.
വായു നിറച്ചതുപോലുള്ള, വെള്ളത്തിൽ പൊങ്ങികിടക്കുന്ന, ജെല്ലിപോലുള്ള ശരീരവും ഇതിനടിയിൽനിന്നു നീളുന്ന സ്പർശനികളുമൊക്കെ ഈ പടയാളിയുടെ പ്രത്യേകതകളാണ്.
ഇവയുടെ ശരീരത്തിലുള്ള നിമാറ്റോസിസ്റ്റ് (Nematocist)  കോശങ്ങൾ ഇരകളായ മത്സ്യങ്ങളേയും മറ്റും വിഷം കുത്തിവച്ചു തളർത്തും.
ഫൈസാലിയയുടെ ശക്തിയേറിയ കുത്ത് അപകടകരമാണ്.
ഫൈസർ-ബയോഎൻടെക് കോവിഡ്-19 വാക്സിൻ
കോമിർനാട്ടി എന്ന ബ്രാൻഡിൽ  വിൽക്കപ്പെടുന്ന, എംആർഎൻഎ അടിസ്ഥാനമാക്കിയുള്ള കോവിഡ്‌ -19 വാക്സിൻ ആണ് ഫൈസർ-ബയോഎൻടെക് കോവിഡ്-19 വാക്സിൻ .
COVID-19 ന് കാരണമാകുന്ന SARS-CoV-2 വൈറസ് അണുബാധയിൽ നിന്ന് സംരക്ഷണം നൽകുന്നതിന് 16 വയസും അതിൽ കൂടുതലുമുള്ള ആളുകളിൽ ഇത് ഉപയോഗിക്കുന്നു.
ജർമ്മൻ കമ്പനിയായ ബയോ എൻ‌ടെക് വാക്സിൻ വികസിപ്പിച്ചെടുത്ത ഈ വാക്സിനിൻ്റെ ക്ലിനിക്കൽ പരീക്ഷണങ്ങൾ, ലോജിസ്റ്റിക്സ്, നിർമാണം എന്നിവ അമേരിക്കൻ കമ്പനിയായ ഫൈസറാണ് നടത്തുന്നത്.
എന്നാൽ ചൈന യിൽ ബയോ എൻ‌ടെക് ചൈന ആസ്ഥാനമായുള്ള ഫൊസുന് ഫാർമയാണ് ഈ വാക്സിനിൻ്റെ വികസനം, മാർക്കറ്റിംഗ്, വിതരണം എന്നിവ നടത്തുന്നത്.
അതിനാൽ തന്നെ ചൈനയിൽ ഇത് ഫൊസുന്-ബയോ എൻ‌ടെക് കോവിഡ്‌-19 വാക്സിൻ എന്നാണറിതയപ്പെടുന്നത്.
ഇൻട്രാമസ്കുലർ കുത്തിവയ്പ്പാണ് ഇത് നൽകുന്നത്.
ന്യൂക്ലിയോസൈഡ് പരിഷ്കരിച്ച എംആർ‌എൻ‌എ (മോഡ് ആർ‌എൻ‌എ) ഉൾക്കൊള്ളുന്നതാണ് ഇത്, SARS-CoV-2 ന്റെ മുഴുനീള സ്പൈക്ക് പ്രോട്ടീന്റെ പരിവർത്തനം ചെയ്ത രൂപമായ, ഇത് ലിപിഡ് നാനോപാർട്ടിക്കിളുകൾ ആയാണ് ശരീരത്തിൽ കുത്തിവയ്ക്കുന്നത്.
മൂന്നാഴ്ച ഇടവേളയിൽ രണ്ട് ഡോസുകൾ ആയാണ് ഇത് കുത്തിവയ്ക്കപ്പെടുന്നത്.
2021 മാർച്ച് 30 ലെ കണക്കനുസരിച്ച് 2021ഇൽ 250 കോടിയോളം  ഉൽ‌പ്പാദനം നടത്താൻ ഫൈസറും ബയോ‌ടെക്കും ലക്ഷ്യമിടുന്നു.
ഈ വാക്സിന്റെ വിതരണവും സംഭരണവും ഒരു ലോജിസ്റ്റിക് വെല്ലുവിളിയാണ്, കാരണം ഇത് വളരെ കുറഞ്ഞ താപനിലയിൽ സൂക്ഷിക്കേണ്ടതുണ്ട്.
ഇത്തരം അൾട്രാകോൾഡ് സംഭരണം ആവശ്യമില്ലാത്ത തരം വാക്സിനുകളുടെ സാധ്യതകൾ ഫൈസർ പരിശോധിക്കുന്നുണ്ട്.
അവലംബങ്ങൾ ↑ ↑ ↑ ↑ ↑ ↑ ↑ This article incorporates text from this source, which is in the public domain .
↑ ↑ This article incorporates text from this source, which is in the public domain .
↑ 1 2 ↑ ↑ {{ cite web }} : External link in | last= ( help ) ↑ ↑ ↑ {{ cite journal }} : Invalid | display-authors=6 ( help ) ↑ ↑ ↑ ↑ https://www.wsj.com/articles/pfizer-to-test-covid-19-vaccine-that-doesnt-need-ultracold-storage-11617129345
പുകയിലക്കഷായം ഇംഗ്ലീഷ് വിലാസം https://ml.wikipedia.org/wiki/Pukayila_kashayam ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ജൈവകീടനിയന്ത്രണത്തിനുപയോഗിക്കുന്ന ഒരു ലായനിയാണ് പുകയിലക്കഷായം .
പുകയിലയും സോപ്പുമാണ് ഇതിലെ പ്രധാന ചേരുവകൾ.
ചൈനയിൽ പണ്ട് കാലങ്ങളിൽ കൊയ്തുകഴിഞ്ഞ പാടങ്ങളിൽ പുകയിലത്തണ്ട് കുത്തി നിർത്തിയശേഷം വെള്ളം കയറ്റിയിട്ട് തണ്ടുതുരപ്പൻ പുഴുക്കളെ നശിപ്പിക്കുന്ന രീതി പ്രചാരത്തിലുണ്ടായിരുന്നു.
പുകയില കൃഷിയുള്ള സ്ഥലങ്ങളിൽ ഉപേക്ഷിക്കപ്പെടുന്ന പുകയിലത്തണ്ടുകളൾ കീടനിയന്ത്രണത്തിനായി ഉപയോഗിക്കാം.
ഏഫിഡുകൾ, മുഞ്ഞ , മിലി മൂട്ട , തണ്ടുതുരപ്പൻ പുഴു , ഇലപ്പേൻ തുടങ്ങിയ കീടങ്ങളെ പുകയില കഷായം ഉപയോഗിച്ച് നിയന്ത്രിക്കാം.
ഒരു കിലോഗ്രാം പുകയില (തണ്ടും ഇലയും)കൊത്തിയരിഞ്ഞ് 15 ലിറ്റർ വെള്ളത്തിൽ ഒരു ദിവസം കുതിർത്ത് വെയ്ക്കണം.
ഇത് അരിച്ചെടുത്ത് 100 ഗ്രാം ബാർ സോപ്പ് ചീകിയിട്ട് ലയിപ്പിച്ചെടുത്താണ് പുകയില കഷായം നിർമ്മിക്കുന്നത്.
വീര്യം കൂടിയ പുകയിലകഷായമുണ്ടാക്കാൻ പുകയില അരിഞ്ഞിട്ട ലായനി അരമണിക്കൂർ തിളപ്പിച്ചാൽ മതിയാകും.
പുകയിലയുടെ സത്ത് ചെടികളിൽ നന്നായി ഒട്ടിപ്പിടിയ്ക്കാൻ വേണ്ടിയാണ് ബാർ സോപ്പ് ഉപയോഗിക്കുന്നത്.
പച്ചക്കറികളിൽ ഉപയോഗിക്കുമ്പോൾ സോപ്പിന്റെ അളവ് ഇരട്ടിയാക്കുന്നത് എളുപ്പം ചെടിയിൽ പറ്റിയിരിക്കാൻ സഹായിക്കും.
ഒരു കിലോഗ്രാം പുകയില 15 ലിറ്റർ വെള്ളത്തിൽ ലയിപ്പിച്ച് ഉണ്ടാക്കുമ്പോൾ കീടബാധയുടെ തീവ്രതയനുസരിച്ച് 2-3 ഇരട്ടി വെള്ളം ചേർത്ത് ഉപയോഗിക്കാം.
നല്ല വെയിലുള്ളപ്പോഴാണ് പുകയില കഷായവും സത്തും ചെടികളിൽ തളിയ്ക്കേണ്ടത്.
നിക്കോട്ടിന്റെ വിഷവീര്യം നന്നായി പ്രകടമാവാൻ വെയിൽ ആവശ്യമാണ് .
അവലംബം http://www.mathrubhumi.com/agriculture/php/print.php?id=210005 Archived 2011-11-26 at the Wayback Machine .
പുംസവനം ഇംഗ്ലീഷ് വിലാസം https://ml.wikipedia.org/wiki/Pumsavana ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
ഷോഡശക്രിയകളില്പ്പെടുന്ന രണ്ടാമത്തെ ക്രിയ ആണ് പുംസവനം .
രാത്രിസമയവും വർജ്ജ്യം തന്നെയാണ്.
യഥാകാലം പുംസവനം നടത്താൻ സാധിച്ചില്ലെങ്കിൽ അഞ്ചാം മാസത്തിൽ ഒരുകാരണവശാലും ചെയ്യരുത്.
മറ്റു നിവൃത്തിയില്ല എങ്കിൽ ആറാം മാസത്തിലോ ഏഴാം മാസത്തിലോ ചെയ്യാവുന്നതാണ്.
കൌഷീതകന്മാർ വെളുത്തപക്ഷത്തിൽ പൂയവും തിരുവോണവും പുംസവനത്തിനു സ്വീകരിക്കുന്നു എന്ന് പറഞ്ഞല്ലോ.
മറ്റുള്ളവർ പൂയം നക്ഷത്രം മാത്രമേ എടുക്കാറുള്ളൂ.
നിത്യദോഷ പ്രകരണത്തിൽ സായാഹ്നം വർജ്ജ്യമാണെങ്കിലും മറ്റുനിവൃത്തിയില്ലെങ്കിൽ പാട്ടുരാശിക്കു മുമ്പുള്ള സായാഹ്നവും സ്വീകരിക്കാറുണ്ട്.
ഈ മുഹൂർത്തത്തിനു മാസ നിർബന്ധവും വാരനക്ഷത്രങ്ങളുടെ ഐക്യവും കൌഷീതകന്മാർക്കു പക്ഷ നിർബന്ധവും ഉള്ളതുകൊണ്ട് ഷഡ്ദോഷങ്ങൾ ചിന്തനീയങ്ങളല്ലെങ്കിലും ദോഷങ്ങളെ കഴിവതും വർജ്ജിക്കുകയോ അല്ലെങ്കിൽ ദോഷഹീനമായ സമയം ലഭിക്കാതെ വന്നാൽ അതിന് പ്രത്യേക പ്രാ‍യശ്ചിത്തങ്ങൾ ചെയ്യേണ്ടതാണ്.
ശുഭസമയ ദൌർബല്യം മൂലം എല്ലാ പക്കങ്ങളും തുല്യമായി ഗണിച്ചുപോരുന്നുമുണ്ട്.
പുംസവനക്രിയയോടുകൂടി ഗർഭിണിയുടെ ശാരീരികവും മാനസികവുമായ ആരോഗ്യത്തിൽ കൂടുതൽ ശ്രദ്ധ ആവശ്യമാണ്.
പുഷ്ടിപ്രദവും സംശുദ്ധവും സ്വാത്തികവുമായ ആഹാരപാനീയങ്ങളും ഔഷധവും കഴിക്കുന്നതിനൊപ്പം കോപതാപമോ മോഹമദമത്സരാദി വികാരമോ ഉണ്ടാവാതെ സൂക്ഷിക്കുകയും വേണം.
ഗർഭിണിക്ക് മിത വ്യായാമവും (ഗർഭിണിക്ക് ചെയ്യാവുന്ന യോഗാഭ്യാസങ്ങളാണ് ഉത്തമം) സൌമ്യാചരണവും പ്രസന്നചിത്തവും ഉണ്ടായിരിക്കണം.
ഈശ്വരഭക്തിയും സദ്ഭാവങ്ങളും ഉളവാക്കുന്ന പുരാണോതിഹാസങ്ങൾ വായിക്കണം.
സത്സംഗങ്ങളും ധർമ്മജ്ഞാന സംബന്ധമായ പ്രഭാഷണങ്ങളും സംഭാഷണങ്ങളും ശ്രവിക്കുകയും വേണം.
ഇതെല്ലാം പ്രസവം വരെ ക്രമമായും നിർബന്ധമായും നടക്കുന്നതിന് ഭർത്താവും മറ്റ് ബന്ധുക്കളും ശ്രദ്ധിക്കുകയും വേണം.
പുകമഞ്ഞ് ഇംഗ്ലീഷ് വിലാസം https://ml.wikipedia.org/wiki/Smog 1988ൽ ന്യൂയോർക്ക് നഗരത്തിലെ പുകമഞ്ഞ്.
വേൾഡ് ട്രേഡ് സെന്റ്ററിനു മുകളിൽ നിന്നുള്ള ദൃശ്യം
വായു മലിനീകരണം സൃഷ്ടിക്കുന്ന, പുകപടലങ്ങൾ കലർന്ന മഞ്ഞിനെയാണ് പുകമഞ്ഞ് അഥവാ സ്മോഗ് എന്നു പറയുന്നത്.
ഇരുപതാം നൂറ്റാണ്ടിന്റെ ആദ്യ പാദങ്ങളിലാണ് ഇംഗ്ലീഷിലെ സ്മോക്ക് ഫോഗ് എന്നീ പദങ്ങൾ ചേർന്ന സ്മോഗ് എന്ന പദം ഉപയോഗത്തിലായത്.
പത്തൊൻപതാം നൂറ്റാണ്ട് മുതൽ ഇരുപതാം നൂറ്റാണ്ടിന്റെ പകുതിയോളം ലണ്ടൻ നഗരത്തിൽ വൻ തോതിൽ കൽക്കരി കത്തിക്കുന്നത് മൂലം, അന്തരീക്ഷത്തിൽ പുകമഞ്ഞ് രൂപപ്പെട്ടിരുന്നു.
ഇന്നത്തെ കാലത്ത് പുകമഞ്ഞ് ഉണ്ടാകുന്നത് പ്രധാനമായും വാഹനങ്ങളും വ്യവസായ ശാലകളും പുറം തള്ളുന്ന പുക അന്തരീക്ഷത്തിൽ കലർന്നാണ്.
ഡെൽഹി പൊലെയുള്ള ചില നഗരങ്ങളിൽ, സമീപ പ്രദേശങ്ങളിൽ കൃഷിസ്ഥലം ഒരുക്കുന്നതിനു വേണ്ടി തീയിടുന്നത് മൂലവും ഇതുണ്ടാകാറുണ്ട് .
മനുഷ്യർക്ക് മാരകമായ അസുഖങ്ങൾക്കും മരണത്തിനും വരെ കാരണമാകും വിധം അപകടകരമാണ് പുകമഞ്ഞ്.
പുകയില വണ്ട് ഇംഗ്ലീഷ് വിലാസം https://ml.wikipedia.org/wiki/Tobacco_beetle
തവിട്ടുനിറമുള്ള ചെറിയ വണ്ടുകളാണ് പുകയില വണ്ട് .
( ശാസ്ത്രീയനാമം : Lasioderma serricorne ) .
ഉണക്കി സൂക്ഷിക്കുന്ന പുകയിലയിലാണ് ഇവയുടെ പുഴുക്കളെ പ്രധാനമായും കാണപ്പെടുന്നത്.
കൂടാതെ ഗോതമ്പുപൊടി , നിലക്കടല , കൊക്കോ , ബീൻസ് , സുഗന്ധവ്യഞ്ജനങ്ങൾ തുടങ്ങിയവയും ഇവ തുരന്നു തിന്ന് ഉൾഭാഗം പൊള്ളയാക്കുന്നു.
ആക്രമണം അധികമാകുമ്പോൾ അവ പൊടിഞ്ഞുപോകുന്നതും കാണാം.
അവലംബം പുറത്തേയ്ക്കുള്ള കണ്ണികൾ What is the Tobacco Beetle?
Cornell Cooperative Extension Fact Sheet cigarette beetle on the UF / IFAS Featured Creatures Web site ZinRus High resolution photo പുറത്തേക്കുള്ള കണ്ണികൾ Lasioderma serricorne എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Lasioderma serricorne എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പുകയില ഇംഗ്ലീഷ് വിലാസം https://ml.wikipedia.org/wiki/Tobacco മൂപ്പെത്തിയ പുകയില.
പൈപ്പ് പുകവലിക്കായി ചെറുതായി മുറിച്ച പുകയില
പുകയിലച്ചെടിയുടെ ഇലയാണ് പുകയില എന്നറിയപ്പെടുന്നത്.
ഇംഗ്ല്ലീഷ്: Tobacco.
ഹിന്ദി: തംബാക്കു.
ലോകത്തിൽ ഏറ്റവും കൂടുതൽ ഉപയോഗിക്കപ്പെടുന്ന മാദക ദ്രവ്യമാണ്‌ ഇത്.
നൂറ്റാണ്ടുകളായി മനുഷ്യർ ഉപയോഗിച്ചിരുന്ന ഒരു ലഹരി വസ്തുവാണ്‌ ഇത്.
കേരളത്തിൽ കാസറഗോഡ് ജില്ലയിലെ പലയിടത്തും ഇത് കൃഷി ചെയ്യുന്നുണ്ട് സിഗരറ്റ് , ബീഡി തുടങ്ങിയവയുടെ രൂപത്തിലാണ് ഇത് വ്യാപകമായി ഉപയോഗിക്കപ്പെടുന്നത്.
മറ്റു ലഹരി വസ്തുക്കളിൽ നിന്നും വ്യത്യസ്തമായി ഈ ലഹരി ഉപയോഗിക്കുന്നതിന്‌ മതത്തിന്റേയും സമൂഹത്തിന്റേയും പിൻബലം കൂടി ഉണ്ടായിരുന്നു .
മനുഷ്യന്റെ ജീവനു തന്നെ ഭീഷണി ഉയർത്തുന്ന ഒന്നിലധികം രോഗങ്ങൾക്ക് പുകയില കാരണമാകുന്നു.
മറ്റുള്ള ലഹരി വസ്തുക്കൾ പോലെ തന്നെ ഉപയോഗിക്കുന്ന ആളിനെ പുകയിലയുടെ സ്ഥിരം ഉപഭോക്താവ് ആക്കിമാറ്റുന്നതിന്‌ പുകയിലക്കും കഴിവുണ്ട്.
ആയുർ‌വേദത്തിലും ഹോമിയോപ്പതിയിലും പുകയിലയെ മരുന്നായി ഉപയോഗിക്കുന്നുണ്ട്.
പുകയിലയിൽ അടങ്ങിയിരിക്കുന്ന ലഹരിവസ്തു നിക്കോട്ടിൻ എന്നറിയപ്പെടുന്നു.
ചരിത്രം ക്യൂബയിലെ പുകയില കൃഷിയിടം,
സ്പെയിനിൽ നിന്നു ക്രിസ്റ്റൊഫർ കൊളംബസ്സും മറും അമേരിക്കൻ വൻകരയിലേക്ക് എത്തുന്നതോടെയാണു പുകയിലയെക്കുറിച്ച് ബാഹ്യലോകം അറിയുന്നത്.
ക്യൂബയിലെത്തിയ കൊളംബസ് സംഘം അവിടത്തെ ആളുകൾ ഒരു ചെടിയുടെ ഇല ചുരുട്ടി കത്തിച്ച് അതിന്റെ പുക ശ്വസിച്ചു നടക്കുന്നതു കണ്ടെത്തി.
തത്കാലത്തേക്ക് ഉന്മേഷം പകർന്നുനൽകാൻ അതിനു കഴിയുന്നുണ്ടെന്നു കണ്ടെത്തിയതോടെ അവരും പുകയില ഉപയോഗിക്കാൻ തുടങ്ങുകയും  തുടർന്നു പുകയില യൂറോപ്പിലേക്കു കൊണ്ടുവരികയും ചെയ്തു.
അങ്ങനെ പതിനാറാം നൂറ്റാണ്ടോടെ ഇത് ലോകമെമ്പാടും പ്രചാരത്തിലായി.
പുകവലിക്കാനും ചവച്ചും പൊടിരൂപത്തിൽ മൂക്കിലേക്കു വലിച്ചും പുകയില ഉപയോഗിക്കുന്ന രീതി നിലവിൽ വന്നു.
പതിനേഴാം  നൂറ്റാണ്ടോടെ ഇന്ത്യയിലും പുകയില കൃഷി  ചെയ്യാൻ തുടങ്ങി.
ചുരുട്ട്, സിഗരറ്റ്, ബീഡി എന്നിവയുടെ രൂപത്തിലാണു പുകയില കൂടുതലും ഉപയോഗിക്കപ്പെടുന്നത്.
ഇതിന്റെ ഉപഭോഗം കാൻസറിനും ഹൃദ്രോഗത്തിനും കാരണമാകുന്നുവെന്നു 1990-കളോടെ കണ്ടെത്തിയതോടെ തുടക്കത്തിൽ നല്ല പ്രോത്സാഹനം കിട്ടിപ്പോന്ന പുകയില വ്യാപാരം  സർക്കാർ തലത്തിലള്ള നിയന്ത്രണങ്ങൾക്ക് ഇപ്പോൾ കൂടുതൽ കൂടുതൽ വിധേയമായി വരുന്നു.
നിക്കോട്ടിൻ
പുകയിലയിലുള്ള നാലായിരത്തിലധികം രാവസ്തുക്കളിലേറ്റവും മുഖ്യൻ നിക്കോട്ടിനെന്ന ആൽക്കലോയിഡ് ആണ്.
പുകയിലയുടെയും പുകയില ഉൽപ്പന്നങ്ങളുടെയും ലഹരി ദായക സ്വഭാവത്തിന് കാരണ​ ഇതാണ്.
ഉപയോഗിക്കുന്ന ആളിനെ അതിന് അടിമയാക്കാൻ ഈ വിഷപദാർത്ഥത്തിനുള്ള കഴിവ് അന്യാദൃശ്യമാണ്.
ആദ്യമാദ്യം ചെറിയ അലവുകളിൽ ലഹരി കിട്ടുമെങ്കിലും ക്രമേണ അത്രയും പോരാതെ വരികയും കൂടുതൽ കൂടുതൽ ഉപയോഗിക്കാൻ ഉപയോക്താവ് പ്രേരിതനാവുകയും ചെയ്യും.
ചുരുങ്ങിയ കാലത്തിനുള്ളിൽ പുകയില ഇല്ലാതെ കഴിയാൻ പറ്റാത്ത രീതിയിൽ അതിനടിമപ്പെട്ടുപോകുകയുമാണ് ഫലം.
പുകയില ചെടിയുടെ വേരിലാണ് നിക്കോട്ടിനുണ്ടാവുക.
ചെടിയുടെ എല്ലാഭാഗങ്ങളിലുമിത് കാണും.
ഇലകളിലാണ് കൂടിയ അളവിൽ സംഭരിക്കപ്പെടുന്നത്.
ആകെയുള്ളതിന്റെ  ഏതാണ്ട് 60% ഇലകളിലും, 20% തണ്ടിലും,10% വേരിലും 5%പൂക്കളിലും കാണുന്നു.
രസാദി ഗുണങ്ങൾ രസം : കടു, തിക്തം, കഷായം, മധുരം ഗുണം : തീക്ഷ്ണം, ലഘു വീര്യം : ഉഷ്ണം വിപാകം : കടു പ്രഭാവം : മദകാരി
പുകയിലക്ക് ഔഷധ പ്രാധാന്യവുമുണ്ട്.
ദഹനക്കുറവ്, വയറ് പെരുക്കം, അരുചി, എന്നിവ ശമിപ്പിക്കാൻ ഇത് മറ്റ് ഔഷധ പദാർത്ഥങ്ങൾ ചേർത്തുപയോഗിക്കാം.
വാതവേദന,നീര് എന്നിവയ്ക്ക് ഇതിന്റെ കഷായം ധാര കോരുന്ന ഫലം ചെയ്യും.
ചില വിഷപദാർത്ഥങ്ങൾ ഉള്ളിൽ ചെന്നാൽ ഛർദ്ദിച്ച് പുറന്തള്ളാൻ പുകയില നീരുപയോഗിക്കാം.
കൂടാതെ ജൈവ കീടനാശിനിയായും പുകയിലക്കഷായം ഉപയോഗിക്കാറുണ്ട്.
ഇല അവലംബം 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് കൂടുതൽ വായനയ്ക്ക് Benedict, Carol.
Golden-Silk Smoke: A History of Tobacco in China, 1550-2010 (2011) Breen, T. H. (1985).
Tobacco Culture .
ISBN 0-691-00596-6 .
Source on tobacco culture in 18th-century Virginia pp. 46–55 Burns, Eric.
The Smoke of the Gods: A Social History of Tobacco.
Philadelphia: Temple University Press, 2007.
W.K. Collins and S.N. Hawks.
"Principles of Flue-Cured Tobacco Production" 1st Edition, 1993 Fuller, R. Reese (Spring 2003).
Perique, the Native Crop.
Louisiana Life .
Gately, Iain.
Tobacco: A Cultural History of How an Exotic Plant Seduced Civilization.
Grove Press, 2003.
ISBN 0-8021-3960-4 .
Graves, John.
"Tobacco that is not Smoked" in From a Limestone Ledge (the sections on snuff and chewing tobacco) ISBN 0-394-51238-3 Grehan, James.
Smoking and "Early Modern" Sociability: The Great Tobacco Debate in the Ottoman Middle East (Seventeenth to Eighteenth Centuries).
The American Historical Review , Vol.
III, Issue 5.
22 March 2008 online Hahn, Barbara.
Making Tobacco Bright: Creating an American Commodity, 1617-1937 (Johns Hopkins University Press; 2011) 248 pages; examines how marketing, technology, and demand figured in the rise of Bright Flue-Cured Tobacco, a variety first grown in the inland Piedmont region of the Virginia-North Carolina border.
Killebrew, J. B. and Myrick, Herbert (1909).
Tobacco Leaf: Its Culture and Cure, Marketing and Manufacture.
Orange Judd Company.
Source for flea beetle typology (p. 243) Murphey, Rhoads.
Studies on Ottoman Society and Culture: 16th-18th Centuries .
Burlington, VT: Ashgate: Variorum, 2007 ISBN 978-0-7546-5931-0 ISBN 0-7546-5931-3 Price, Jacob M. “Tobacco Use and Tobacco Taxation: A battle of Interests in Early Modern Europe”.
Consuming Habits: Drugs in History and Anthropology .
Jordan Goodman, et al. New York: Routledge, 1995 166-169 ISBN 0-415-09039-3 Poche, L. Aristee (2002).
Perique tobacco: Mystery and history .
Tilley, Nannie May The Bright Tobacco Industry 1860–1929 ISBN 0-405-04728-2 .
Source on flea beetle prevention (pp. 39–43), and history of flue-cured tobacco Rivenson A., Hoffmann D., Propokczyk B. et al. Induction of lung and pancreas exocrine tumors in F344 rats by tobacco-specific and areca-derived N-nitrosamines.
Archived 2009-06-05 at the Wayback Machine .
Cancer Res (48) 6912–6917, 1988.
(link to abstract; free full text pdf available) Schoolcraft, Henry R. Historical and Statistical Information respecting the Indian Tribes of the United States (Philadelphia, 1851–57) Shechter, Relli.
Smoking, Culture and Economy in the Middle East: The Egyptian Tobacco Market 1850–2000 .
New York: I.B. Tauris Co. Ltd., 2006 ISBN 1-84511-137-0 പുറത്തേയ്ക്കുള്ള കണ്ണികൾ International Tobacco Growers' Association Natural Resources Conservation Service Plant Sheet - Wild tobacco Ottoman Back Archives and Research Centre Archived 2011-07-14 at the Wayback Machine .
Questions on European Union partial ban on some smokeless tobacco products ( i.e. snus) Scientists Search for Healthy Uses for Tobacco Timeline of tobacco history Archived 2012-04-30 at the Wayback Machine .
The European tobacco growers website Archived 2011-11-29 at the Wayback Machine .
The Legacy Tobacco Documents Library UCSF Tobacco Industry Videos Collection CDC - Smoking and Tobacco Use Fact Sheet TobReg - WHO Study Group on Tobacco Product Regulation - Statistics and general information about the effects of secondhand-smoke Archived 2017-01-07 at the Wayback Machine .
Medicinal history http://www.ncbi.nlm.nih.gov/pmc/articles/PMC1079499/
പുകയില (സസ്യം) ഇംഗ്ലീഷ് വിലാസം https://ml.wikipedia.org/wiki/Nicotiana_tabacum
പുകയിലത്തോട്ടം
നിക്കോട്ടിയാന ജനുസ്സിൽ ഉൾപ്പെടുന്ന ഒരു സസ്യമാണ് പുകയില (ശാസ്ത്രീയനാമം: Nicotiana tabacum - നിക്കോട്ടിയാന ടബാക്കം ).
പ്രാദേശികമായി ഇവ പൊകല എന്നും അറിയപ്പെടുന്നു.
നിക്കോട്ടിൻ എന്ന ആൽക്കലോയ്ഡ് ഇതിൽ അടങ്ങിയിരിക്കുന്നു.
നിക്കോട്ടിൻ ഏറ്റവുമധികം അടങ്ങിയിരിക്കുന്നതും പുകയിലച്ചെടിയിലാണ്.
പുകയില നിക്കോട്ടിൻ
പുകയിലയുടെ വേരിലാണ് നിക്കോട്ടിൻ ആദ്യമുണ്ടാകുന്നത്.
പിന്നീട് വേരിൽ നിന്ന് ഇലകളിലേക്ക് പ്രതിസ്ഥാപിക്കപ്പെടുന്നു.
സിട്രിക്, മാലിക് അമ്ലങ്ങളുടെ നിഷ്ക്രിയലവണങ്ങളായാണ് ഇലകളിൽ നിക്കോട്ടിൻ സ്ഥിതിചെയ്യുന്നത്.
പുകയിലച്ചെടിയിൽ നിന്ന് ഇലകൾ മാറ്റിയശേഷം വേര്, ഞെട്ട് എന്നിവയിൽ നിന്നാണ് നിക്കോട്ടിൻ വേർതിരിച്ചെടുക്കുന്നത്.
സിഗററ്റ്, സിഗാർ, ബീഡി എന്നിവയ്ക്കായി ഇല ഉപയോഗപ്പെടുത്തുന്നു.